नई दिल्‍ली। अगर आपकी सालाना इनकम 2.5 लाख रुपए से अधिक है तो अपनी इनकम का हिसाब देना यानी इनकम टैक्‍स रिटर्न भरना जरूरी है। आम तौर पर लोग इस नियम को हल्‍के में लेते हैं। यही वजह है कि देश में लगभग 5 करोड़ लोग ही इनकम टैक्‍स रिटर्न फाइल करते हैं। लेकिन अब मोदी सरकार ने इनकम टैक्‍स नियमों को लेकर सख्‍ती करने का फैसला किया है। पिछले दिनों मोदी सरकार ने ऐसे कई फैसले किए हैं जिससे उसके लिए यह पता लगाना आसान हो गया है कि किसी खास व्‍यक्ति की सालाना इनकम कितनी है और वे इनकम टैक्‍स रिटर्न फाइल कर रहे हैं या नहीं। हम आपको ऐसे 10 स्‍टेप के बारे में बता रहे हैं जिससे सरकार आपकी इनकम और इनकम टैक्‍स रिटर्न की डिटेल पता कर लेगी।